Sofie Svava

Sofie Svava (s. 11. elokuuta 2000 Gentofte) on tanskalainen jalkapalloilija, pelipaikaltaan keskikenttäpelaaja. Hän on pelannut Tanskan naisten maajoukkueessa kesäkuun 2022 loppuun mennessä 29 maaottelua ja tehnyt niissä kaksi maalia, marraskuussa 2019 EM-karsintaottelussa Georgiaa ja lokakuussa 2021 MM-karsintaottelussa Montenegroa vastaan. Ensimmäisen maaottelunsa hän pelasi tammikuussa 2019 ystävyysottelussa Suomea vastaan.

Svava on edustanut seuratasolla kotimaassaan Brøndby IF:ää sekä Ruotsissa FC Rosengårdia kesästä 2019 marraskuuhun 2020, Saksassa VfL Wolfsburgia joulukuusta 2020 tammikuuhun 2022 ja Espanjassa Real Madridia tammikuusta 2022 alkaen.

Lähteet 

Tanskalaiset jalkapalloilijat
Vuonna 2000 syntyneet
Elävät henkilöt